Suomen Saunaseura

Suomen Saunaseura on suomalaisen saunaperinteen ja -kulttuurin vaalimiseen keskittyvä yhdistys. == Seuran toiminta == Saunaseura jakaa tietoa suomalaisesta saunasta ja saunomisesta ympäri maailmaa. Saunaseuran kanssa yhteistyössä toimii Kansainvälinen Saunaliitto, jonka toimisto on Saunaseuran tiloissa. Saunaseuran jäseneksi voidaan anomuksesta hyväksyä henkilö, jota kaksi vähintään viisi vuotta seuran aktiivijäseninä toiminutta henkilöä suosittelee. Suomen Saunaseura vaalii perinteisiä, kohteliaita saunomistapoja, joiden perustana on toisten saunarauhan kunnioittaminen. Saunaseura irtisanoutuu selkeästi kuolonuhrejakin vaatineista "löylykilpailuista", joiden henki ei vastaa perinteistä suomalaista saunomiskulttuuria. Hyvä sanomiskokemus tuottaa mielihyvää ja rentouttaa - ei vaaranna saunojan henkeä tai terveyttä. 2022 Seuran puheenjohtajana toimii Hannu Saintula, Ritva Ohmeroluoma on varapuheenjohtaja ja hallituksen jäseninä toimii Antti Hermunen, Heikki Hirvonen, Hannu Laine, Raine Laurikainen, Raine Luomanen, Risto Pitkänen, Pilvi Takala, Helena Tammi Ja Tomi Tuovinen. ===Seuran saunat === Saunaseuran tukikohtana toimii Helsingin Lauttasaaressa sijaitseva Saunatalo, jossa on jäsenten ja heidän vieraittensa käytettävissä kuusi puulämmitteistä saunaa, yksi sähkölämmitteinen moderni kaupunkisauna sekä vaihtelevasti käytössä oleva mobiilisauna. Saunoihin mahtuu samanaikaisesti saunomaan n. 70 henkeä. Seuran saunat on luokitelut seuraavanlaisesti: * Aino eli Ykkönen on mietolämpöinen lekottelusauna, jossa mahtuu olemaan jopa pitkänään. Tässä saunassa ei vihdota eikä pidetä palaveria kovaäänisesti, sillä Aino on ns. hiljainen sauna * Väinö eli Kakkonen on melko kuuma vihtasauna * Louhi eli Kolmonen on kuuma savusauna, jossa voi vihtoa * Harald eli Nelonen on keskilämmin savusauna, jossa ei vihdota * Sampo eli Viitonen on keskilämmin parvisavusauna, jossa voi vihtoa * Ilmatar eli Kuutonen on keskilämmin parvisavusauna, jossa ei vihdota * Koesauna on pehmeälöylyinen sähkösauna. Siinä ei vihdota. ==Löylynhenki-palkinto== Suomen Saunaseura myöntää vuosittain Löylynhenki-palkinnon (eli Löylynhenki-patsaan, ennen nimellä Samuli-palkinto kansanperinteen kerääjän Samuli PaulaharjunLöylynhenki-palkinto saunadiplomatialle, Viitattu 5.10.2019. mukaan) ansiokkaasti saunan hyväksi toimineelle henkilölle tai yhteisölle. Ensimmäisen kerran palkinto myönnettiin vuonna 1988. * 2021 Dosentti Lassi Liikkanen * 2020 Professori Jari Laukkanen * 2019 Professori Pentti Tuohimaa * 2018 Dosentti Jarkko Tissari * 2017 Suomen Saunakulttuuri ry * 2016 Helsinki Sauna Day * 2015 Helsinkiläisen Arlan saunan omistaja Kimmo Helistö * 2014 Yhdysvaltain suurlähettiläs Bruce Oreck * 2013 Tampereen Ylä-Pispalassa sijaitseva yleinen sauna Rajaportin sauna * 2012 Arkkitehti Pekka Tommila * 2011 Saunadiplomatia ja saunadiplomaatit * 2010 Elokuvaohjaajat Joonas Berghäll ja Mika Hotakainen elokuvastaan Miesten vuoro * 2009 Suomen YK:n rauhanturvaajat ja Rauhanturvaajien Museo saunakulttuurin vaalimisesta operaatioissa eri puolilla maailmaa, * 2008 Toimittajat Nina Stenroos ja Anu Valve TV 1:n ja ARTE-kulttuurikanavan tv-dokumentista ”Totuus saunasta, totuus suomalaisista”. * 2007 Rainer Hanhilahti, Saunasaaren perustaja * 2006 Olli Leikas, traktorivetoisen savusaunan keksijä ja taitavasti rakentaja * 2005 (palkintoa ei jaettu) * 2004 Suomen Latu ry, liikunnan ja saunomisen yhdistäjä * 2003 Arkkitehti Severi Blomstedt ja valokuvaaja Jari Jetsonen, Löylyn Henki -näyttelyn työryhmä * 2002 Lions Club Asikkala * 2001 Matkailuyrittäjä Pentti- Oskari Kangas, Rymättylän Herrankukkaron perustaja * 2000 Keraamikko Teppo Hurmeen Kiuasmuseo * 1999 Kirjailija Markku Nieminen * 1998 Näyttelijä Keijo Komppa, yleisten saunojen puolestapuhuja * 1997 Ekonomi Ritva Müller, Matkailun Edistämiskeskus, saunalähettiläs maailmalla * 1996 Pekka Roviola * 1995 Maisteri Eero Välikangas, Tampereen kv. Savusaunaklubi, saunarauhan julistaja * 1994 Johtaja Heiz Steinfeld, Saksa, suomalaisen saunan tunnetuksi tekeminen Saksassa * 1993 Kotiharjun sauna, ainoa yleinen puulämmitteinen sauna Helsingissä (palkintovuotena) * 1992 Arkkitehti Risto Vuolle-Apiala * 1991 Professori Ilmar Talve * 1990 Professori Erkki Helamaa * 1989 Mirja Mohtaschemi-Virkkunen, kirja “Terveisiä saunasta” * 1988 UKK-instituutti, tutkimukset saunomisen ja siihen liittyvän jäähdyttelyn terveellisyydestä Lisätietoa Löylynhenki-palkinnon saajista löydät Suomen Saunaseuran nettisivuilta . ==Suomalaisen saunan tutkimussäätiö== Suomalaisen saunan tutkimussäätiö oli Saunaseuran yhteydessä vuosina 1984–2007 toiminut säätiö, joka keräsi ja jakoi saunatietoa sekä toimi asiantuntijaelimenä ja suunnitteli kansainvälisten saunakongressien tieteellistä ohjelmaa. Se toteutti saunan puhtauteen liittyvän tutkimuksen Terveen saunan tekijät.Mikko Saari, Marja- Liisa Pallari, Mikael Salonvaara, Hannu Kääriäinen, Hannu Viitanen, Iris Humala, Sari Liski-Markkanen, Anne Malin & Kirsi Laitinen: Terveen saunan tekijät, VTT 2002. Tutkimussäätiöllä oli lääketieteellinen, perinnetieteellinen ja rakennustekninen jaosto. Vuonna 2007 säätiö päätettiin lopettaa, ja sen toimintaa jatkaa Saunaseuran tutkimustoimikunta.Lasse Viinikka: Suomalaisen Saunan Tutkimussäätiö - merkittävä saunatietouden lisääjä , Sauna-lehti 2/2007 s. 3. Viitattu 4.4.2014.Lisa Mäkelä: Suomalaisen Saunan Tutkimussäätiö , Sauna-lehti 2/2007 s. 22–25. Viitattu 4.4.2014. ==Lähteet== ==Aiheesta muualla== * Luokka:Saunakulttuuri Luokka:Suomalaiset kulttuurijärjestöt